Številka: 410-87/2021-3130-42

Datum: 1. 6. 2023

**Pogodbeni partner**

**Zadeva: Izstavitev računov Ministrstvu za digitalno preobrazbo – odlog uveljavitve**

**rebalansa**

Veza: naš dopis št. 410-87/2021-3130-37 z dne 26. 5. 2023

Državni svet je v sredo, 31. 5. 2023, na 4. izredni seji sprejel odložilni veto na Zakon o spremembah in dopolnitvah Zakona o izvrševanju proračunov Republike Slovenije za leti 2023 in 2024 (ZIPRS2324-A), ki ga je Državni zbor sprejel na 10. redni seji, 25. maja 2023, s čimer se je zamaknila uveljavitev rebalansa 2023 in polno poslovanje Ministrstva za digitalno preobrazbo kot neposrednega proračunskega uporabnika.

Ker imamo z vami sklenjeno pogodbeno razmerje za predmet naročila, ki je sofinanciran iz sredstev evropske kohezijske politike (gre za operacije Uprava 2020, Enotna poslovna točka (EPT) in Povezljivost, odprtost, kakovost (POK)), vas obveščamo, da odlog uveljavitve rebalansa 2023 ne vpliva na poslovanje z vami ter da račune za opravljene storitve do vključno 30. 11. 2023 še vedno pošiljate na Ministrstvo za javno upravo, čeprav z vami posluje Ministrstvo za digitalno preobrazbo.

S spoštovanjem,

mag. Ksenija Klampfer

v. d. generalne sekretarke